b'\n_START_ARTICLE_\nAnniina Laitinen\n_START_PARAGRAPH_\nAnniina Elise Laitinen (s. 18. marraskuuta 1989) on suomalainen yleisurheilija, jonka p\xc3\xa4\xc3\xa4lajit ovat 400 metrin juoksu ja 400 metrin aitajuoksu. H\xc3\xa4n edustaa Helsingin Kisa-Veikkoja ja h\xc3\xa4nt\xc3\xa4 valmentaa Tapio Laitinen._NEWLINE_Laitinen karsiutui 400 metrin alkueriss\xc3\xa4 Kaunasin alle 23-vuotiaiden EM-kilpailuissa 2009. H\xc3\xa4n sai pronssia alle 23-vuotiaiden Pohjoismaiden-mestaruuskilpailujen 4\xc2\xa0\xc3\x97\xc2\xa0400 metrin viestiss\xc3\xa4 2010. Seuraavana vuonna h\xc3\xa4n sijoittui 400 metrin aitajuoksussa toiseksi Euroopan joukkuemestaruuskilpailujen ykk\xc3\xb6sliigassa, karsiutui alkueriss\xc3\xa4 alle 23-vuotiaiden EM-kilpailuissa Ostravassa ja voitti Suomi\xe2\x80\x93Ruotsi-maaottelussa Helsingiss\xc3\xa4._NEWLINE_Laitinen voitti 400 metrin juoksussa Suomen-mestaruuden Turussa 2011 ja oli kolmas Lahdessa 2012. 400 metrin aitajuoksussa h\xc3\xa4n voitti Suomen-mestaruuden Turussa 2011 ja Lahdessa 2012, oli toinen Vaasassa 2013 ja Porissa 2015 sek\xc3\xa4 kolmas Kajaanissa 2010. Viestijuoksun SM-kilpailuissa h\xc3\xa4n on saanut 4\xc2\xa0\xc3\x97\xc2\xa0100 metrill\xc3\xa4 hopeaa 2008 ja pronssia 2013, 4\xc2\xa0\xc3\x97\xc2\xa0400 metrill\xc3\xa4 kultaa 2008, 2011 ja 2013 ja hopeaa 2009 ja 2010 sek\xc3\xa4 4\xc2\xa0\xc3\x97\xc2\xa0800 metrill\xc3\xa4 kultaa 2009, 2011 ja 2012 ja hopeaa 2008, 2010 ja 2013. Sis\xc3\xa4ratojen SM-kilpailuissa h\xc3\xa4n on voittanut 400 metrin juoksun mestaruuden 2010 ja 2011 ja saanut hopeaa 2013 sek\xc3\xa4 pronssia 2012. 4\xc2\xa0\xc3\x97\xc2\xa0300 metrin viestiss\xc3\xa4 h\xc3\xa4n sai hopeaa 2012.'